cyanic-selkie/wikianc huggingface dataset:
Şovidə torpaq sürüşməsi
Şovidə torpaq sürüşməsi — Gürcüstanda I dərəcəli inzibati – ərazi vahidlərindən olan Raça-Leçxumi və Aşağı Svaneti bölgəsində yerləşən Şovi kurort qəsəbəsində 2023-cü ilin 3 avqust tarixində, yerli vaxtla saat 16:00-da baş vemriş torpaq sürüşməsi. Kurort qəsəbəsində insanların çox olduğu vaxtda baş verən sürüşmə nəticəsində ilkin məlumatlara görə 17 nəfər həlak olub. Həlak olanlar arasında 18 yaşlı Samirə İsayeva adlı Gürcüstan azərbaycanlısı, Davit Beriaşvili, Giorgi Qoqinaşvili, Ukrayna vətəndaşı Alina Polikovskasiya və Rusiya vətəndaşı Kseniya Triçeva da var.
Hadisə
Torpaq sürüşməsinin Şovi qəsəbəsinin şimal hissəsində yerləşən Sunset Shovi otel kompleksinin ərazisinsdən başladığı bildirilir. 2023-cü ilin 3 avqust tarixində baş vermiş torpaq sürüşməsi nəticəsində ümumilikdə 12 vətəndaşın meyitinin şəxsiyyəti müəyyən edilib. Hazırda 17 nəfər itkin düşmüş hesab olunur. Şovidə xilasetmə əməliyyatında 400 xilasedici və 200 hərbçi iştirak edir. Sərhəd polisinin helikopterləri və xüsusi texnikası cəlb olunub. Avqustun 4-də Gürcüstanın regional inkişaf və infrastruktur naziri İrakli Karseladze bildirib ki, xilasedicilər sürüşmə zonasında olan 50-yə yaxın insanla əlaqə yarada bilməyiblər.
Xilasedicilər fəlakət zonasından ən azı 210 nəfəri təxliyə ediblər. Gürcüstanda avqustun 7-si matəm günü elan edilib. Gürcüstan prezidenti Salome Zurabişvili torpaq sürüşməsi nəticəsində ölənlərin yaxınlarına zəng edərək başsağlığı verib. Gürcüstan prezidenti bütün xalqı, böyük fəlakətdən zərər görən insanlar ətrafında birləşməyə və çətin dövründə onlara dəstək olmağa çağırıb.
Jorj Sand
Jorj Sand —Fransız yazıçısı, bəziləri tərəfindən feminist olaraq görülsə də, özü bu hərəkata daxil olduğunu qəbul etməmişdir. Məşhur bəstəkar Frederik Şopenlə sevgi əlaqələri olmuşdur. Fransanın ilk qadın yazıçısı olaraq tanınır.
Həyatı
Əsl adı Amandina Avrora Lüsil Düpen olan Jorj Sand 1804-cü ildə Parisdə anadan olmuşdur. Uşaqlığını nənəsi Mari Düpenlə keçirmişdir. Beş yaşında ikən o, fransız dilinin qrammatikasını, latın dilini, coğrafiyanı, tarixi və botanikanı öyrənmişdir. O, uşaqlarla maraqlı oyunlar oynamağı və meşədə gəzməyi çox sevirdi. Avrora bir neçə ilini qadın monastırında keçirmişdir.
1832-ci ildə o, "İndiana" əsərini Jorj Sand ləqəbi ilə yazmışdır. Bu əsər böyük müvəffəqiyyət qazanmışdır. Sonra o, "Valentina" (1832) və "Konsuelo" (1842) əsərlərini yazmışdır. Parisdəki evində Jorj Sand dahi yazıçılarla görüşürdü. Onun yaxın dostları Alfred de Müsse, Henrix Heyne, Onore de Balzak, İvan Turgenev və müğənni Polina Viardo olmuşlar. Jorj Sand romanlarla yanaşı bir neçə nağıl, povest də yazmışdır. XIX əsrdə yazıb-yaradan yerli yazıçılarda olduğu kimi, onun yaradıcılığında da Fransanın adət-ənənələri, milli ədəbiyyatı haqqında əsərlər vardır.
Uşaqlar üçün J.Sand "Nənəmin nağılları" (1873), "Mələyin tozu", "Güllər nədən danışır?" və s. nağıllar yazmışdır. Bu nağılları əsasən öz nəvələri üçün yazmışdır. Nağılların süjetini o, xalqın içərisindən götürürdü. Nağıllarda pedaqoji tərbiyəyə də üstünlük verirdi. Bu nağıllarda o, insanın insana hörmətini, kiçiklərin böyüklərə hörmətini, xeyri şərdən ayırmağı canlandırmağa çalışmışdır. Jorj Sand 1876-cı ildə vəfat etmişdir.
Teymur Abbasov (əsgər)
Həyatı
Abbasov Teymur Rauf oğlu   28 noyabr 1973-cü ildə Şəki şəhərində anadan olub. 1979-cu ildə Şəki şəhər 7 nömrəli tam orta məktəbə 1-ci sinfinə qəbul olub. 1990-cı ildə Şəki şəhər 7 nömrəli tam orta məktəbi bitirib. Məktəbdə ən sevdiyi fənn tarix olub. Tarixçi olmaq istəyib. Məktəbi bitirdikdən sonra 6 ay Şəki İpək Kombinatında işləyib. 1992-ci ilin may ayında hərbi xidmətə çağırılıb. 16 oktyabr 1993-cü ildə Füzulidə gedən gərgin döyüşlərdə qəhrəmancasına döyüşərək şəhidlik zirvəsinə ucalmışdır.Şəki Şəhər Şəhidlər Xiyabanında Dəfn edilmişdir.
Kamil Rzayev
Həyatı
1957-ci il aprel ayının 17-də Tərtər rayonunun Sarov kəndində anadan olmuşdur. Burada şəhər 1 nömrəli orta məktəbində təhsil almışdır.
1974-1980-cı illərdə Azərbaycan Dövlət Tibb Universitetində təhsil alıb. Bakıda təcili yardım xəstəxanasında həkim-reanimatoloq işləyib. Sonra Səhiyyə nazirliyində inspektor vəzifəsində çalışmışdır. 1991-ci ildə tibb elmləri namizədi elmi dərəcəsi üzrə dissertasiya etmişdir. Müdafiədən sonra Azərbaycan Elmi Tədqiqat Kardiologiya İnstitunda laboratoriya müdiri işləmişdir.
Kamil Rzayev 1992-ci il mart ayının 5-də doğma rayonu Tərtərə gələrək könüllü olaraq rayonun özünümüdafiə batalyonuna yazılmışdır. O, cəbhə zonasında səyyari hərbi qospitalın yaradılmasında xüsusi fəallıq göstərmişdir. Özünün zəhmətsevərliyi, döyüşgənlik cəsarəti ilə yoldaşları arasında böyük nüfuz qazanmışdır. 1992-ci ilin may ayının 10-da Tərtər bölgəsində erməni işğalçıları tərəfindən vəhşicəsinə qətlə yetirilmişdir. Bakıda Şəhidlər xiyabanında dəfn edilib.
Xatirəsi
Hal-hazırda Tərtər rayon xəstəxanası Şəhid Kamil Rzayevin adını daşıyır. 2012-ci ilin noyabrın 2-də Pirallahı qəsəbəsi V.Mustafazadə adına Mədəniyyət Mərkəzinin idman zalında Kamil Rzayevin xatirəsinə həsr olunmuş Karate üzrə yarış - turnir keçirilib.
Ailəsi
Evli idi. Cəmilə və Züleyxa adlı iki qızı yadigar qalmışdı.
Cavanşir Yusifli
Cavanşir Əziz oğlu Yusifli — tənqidçi, ədəbiyyatşünas və tərcüməçi.
Həyatı
Cavanşir Əziz oğlu Yusifli 1958-ci il sentyabr ayının 24-də Masallı rayonunda anadan olub. Azərbaycan Dillər Universitetini bitirib (1986). Yardımlı rayonunda müəllim işləyib (1986-1987). 1988-ci ildə Azərbaycan Milli Elmlər Akademiyası Nizami adına ədəbiyyat institutunun aspiranturasına daxil olub. 1991-ci ildə "M.F.Axundovun "Təmsilat"ı və qərbi Avropa maarifçi dramaturgiyasının ənənələri" mövzusunda namizədlik, 2010-cu ildə "Azərbaycan komediyasının poetikası" mövzusunda doktorluq dissertasiyasını müdafiə edib.
1991-1993-cü illərdə Azərbaycan Dillər Universitetində müəllim kimi çalışıb. 1993-1994-cü illərdə Belçikanın "Medecins sans frontieres" humanitar təşkilatında tərcüməçi işləyib. 1996-cı ildə "Cahan" jurnalında çalışıb. 1998-ci ildən "Turan-98" tərcümə firmasının direktorudur. AMEA Nizami adına ədəbiyyat insitutunun ədəbiyyat nəzəriyyəsi şöbəsinin baş elmi işçisidir. 2000 və 2008-ci illərdə Prezident təqaüdünə layiq görülüb.
“METAFİZİKA” beynəlxalq fəlsəfi və fənlərarası araşdırmalar jurnalının 14-cü sayından jurnalın “Filologiya və Pedaqogika elmləri” üzrə redaksiya heyətinin üzvüdür.
İstinadlar
http://news.milli.az/culture/313812.html
http://www.avanqard.net/index.php?action=static_detail&static_id=55452
Kaster (Vaşinqton)
Kaster — ABŞ-nin Uotkom dairəsində siyahıyaalınma üçün müəyyənləşdirilmiş yaşayış məntəqəsi. 2010-cu il əhalinin siyahıyaalınması məlumatlarına əsasən yaşayış məntəqəsinin əhalisi 366 nəfər olmuşdur.
Tarixi
Adı ilk poçt müdiri Alber Kasterin adından götürülmüşdür. İlk ərazi Valley View və Bay Roads yollarının kəsişməsində olsa da, 1890–1892-ci illərdə dəmiryolunun çəkilməsi ilə əlaqədar indiki əraziyə köçürülmüşdür.
Coğrafiyası
Ümumi ərazisi 4.7 km² olub, tamamilə quru ərazisindən ibarətdir.
2010-cu il əhalinin siyahıyaalınması
2010-cu il əhalinin siyahıyaalınması məlumatlarına görə burada 366 nəfər əhali, 138 şəxsi təsərrüfat və 98 ailə vardı. Əhalinin sıxlığı 63.5 nəfər/km²-di. Burada 147 ev var və evlərin sıxlığı 31.3/km²-di. Əhalinin etnik tərkibini 89,3%-i Ağ amerikalılar, 1,9%-i Asiyalılar, 0,3%-i Hindilər, 0,5%-i Afroamerikalılar, 6,3%-i digər irqdən olanlar və 1,6%-i isə iki və daha artıq irqdən olanlar təşkil edirdi.
138 şəxsi təsərrüfatın 27,5%-ində özləri ilə yaşayan 18 yaşından kiçik uşaq olanlar, 50,7%-ində evli ailə, 14,5%-ində əri olmayan qadın, 5,8%-ində arvadı olmayan kişi, 29,0%-ində isə ailəsi olmayanlar vardı. Şəxsi təsərrüfatın 25,4%-ində tək bir şəxs və 9,6%-ində isə tək yaşayan 65 yaşdan böyük şəxs vardı. Hər şəxsi təsərrüfatda ortalama 2.65 nəfər, hər ailədə isə ortalama 3.18 nəfər vardı.
Yaşayış məntəqəsi əhalisinin orta yaşı 41.1-dir. Əhalinin 26,2%-i 18 yaşdan kiçik, 5,7%-i 18–24 yaş arasında, 25,2%-i 25–44 yaş arasında, 30,6%-i 45–65 yaş arasında, 12,3%-i isə 65 yaşdan böyükdür. Hər 100 qadına 102.2 kişi, yaşı 18-dən böyük hər 100 qadına isə 95.7 kişi düşür.
2000-ci il əhalinin siyahıyaalınması
108 şəxsi təsərrüfatın 35,2%-ində özləri ilə yaşayan 18 yaşından kiçik uşaq olanlar, 67,6%-ində evli ailə, 5,6%-ində əri olmayan qadın, 2,7%-ində arvadı olmayan kişi, 24,1%-ində isə ailəsi olmayanlar vardı. Şəxsi təsərrüfatın 18,5%-ində tək bir şəxs və 10,2%-ində isə tək yaşayan 65 yaşdan böyük şəxs vardı. Hər şəxsi təsərrüfatda ortalama 2.77 nəfər, hər ailədə isə ortalama 3.23 nəfər vardı.
Yaşayış məntəqəsi əhalisinin orta yaşı 36-dır. Əhalinin 28,8%-i 18 yaşdan kiçik, 7,7%-i 18–24 yaş arasında, 24,7%-i 25–44 yaş arasında, 26,8%-i 45–65 yaş arasında, 12,0%-i isə 65 yaşdan böyükdür. Hər 100 qadına 96.7 kişi, yaşı 18-dən böyük hər 100 qadına isə 104.8 kişi düşür.
Hər şəxsi təsərrüfatın orta illik gəliri $22,500, hər ailənin orta illik gəliri isə $30,625 təşkil edir. Kişilərin orta illik gəliri $6,813, qadınların orta illik gəliri isə $27,321 olmuşdu. Yaşayış məntəqəsində adam başına düşən illik gəlir $13,371 olmuşdu. Ailələrin 18,2%-i, əhalinin isə 27,7%-inin gəliri yoxsulluq həddinin aşağısındadır, bunların isə 31,1%-ini 18 yaşdan kiçik olanlar, 41,7%-ini isə 65 yaşdan böyük olanlar təşkil edir.
Tanınmış şəxslər
Loretta Linn — Amerikalı müğənni (1950–1960-cı illərdə)
İdarəetmə iqtisadiyyatı
İdarəetmə iqtisadiyyatı (iqtisadiyyatın idarəedilməsi; ) — biznesdə praktiki problemlərin həlli üçün iqtisadi anlayışların, nəzəriyyələrin, alətlərin və metodologiyaların tətbiqini öyrənən elmi fəndir, iqtisadi nəzəriyyə və idarəetmə nəzəriyyəsinin birləşməsidir. Menecerə qərar qəbul etməkdə kömək edən və təcrübə ilə nəzəriyyə arasında əlaqə rolunu oynayan bir intizam. O, praktikada iqtisadi nəzəriyyə və iqtisadiyyatı birləşdirir və məsələn, əməliyyat tədqiqatı, riyazi proqramlaşdırmadan istifadə etməklə, firma məqsədləri və çatışmazlıqdan irəli gələn məhdudiyyətlər əsasında biznes qərarlarını optimallaşdırmaq üçün reqressiya təhlili, korrelyasiya və hesablama kimi kəmiyyət üsullarına əsaslanır.
Tarixi
Hesab edilir ki, idarəetmə iqtisadiyyatı anlayışı ilk dəfə amerikalı iqtisadçı Coel Din tərəfindən 1951-ci ildə özünün “İdarəetmə iqtisadiyyatı” əsərində, idarəetmə iqtisadiyyatının biznes siyasətinin formalaşdırılması üçün iqtisadi təhlildən istifadə edilməsi olduğunu müəyyən edərək təqdim edilmişdir. O, öz işində qeyd edirdi ki, “iqtisadi nəzəriyyəçilərin maraqlandığı məsələlərlə praktiki menecerləri maraqlandıran davranış problemləri arasında böyük uçurum var. İqtisadiyyat mütəfəkkirlərinin siyasi iqtisadiyyat kurslarında edə biləcəyi praktik töhfələrə top menecerlərə çıxış imkanı vermək üçün bu boşluğu doldurmaq lazımdır.
Amerikalı professor Uilyam Baumol 1961-ci ildəki işində qeyd etdi ki, istənilən iqtisadçı nəzəri modellər yaratmaq biliklərindən istənilən mürəkkəblikdə olan kommersiya məsələlərini həll etmək üçün istifadə edə bilər.
Tərifi
Britannica-ya görə, idarəetmə iqtisadiyyatı iqtisadi prinsiplərin kommersiya firmalarında və ya digər idarəetmə vahidlərində qərar qəbul etmək üçün tətbiqidir. Əsas anlayışlar ayrı-ayrı istehlakçıların, firmaların və sənayelərin davranışını öyrənən mikroiqtisadiyyatdan götürülmüşdür ki, bunlara digər təhlil vasitələri də əlavə edilmişdir: məhsullara cari və gələcək tələbatın qiymətləndirilməsi üçün statistik üsullar; mənfəəti artırmaq, xərcləri minimuma endirmək və məhsulların ən sərfəli kombinasiyasını seçmək üçün əməliyyatların tədqiqi və proqramlaşdırma üsulları; qərarlar nəzəriyyəsi və oyun nəzəriyyəsi, menecerlərin fəaliyyət göstərdiyi qeyri-müəyyənlik və qeyri-müəyyən bilik şərtlərini tanıyaraq, investisiya imkanlarını qiymətləndirmək üsullarını sistemləşdirmək.
Bir sıra iqtisadçıların fikrincə, idarəetmə iqtisadiyyatı iqtisadi resursların optimal bölüşdürülməsi problemlərinə iqtisadi nəzəriyyənin (əsasən mikroiqtisadiyyat) tətbiqi sahəsidir. Digərləri isə hesab edirlər ki, idarəetmə iqtisadiyyatı yalnız mikroiqtisadiyyat sahəsidir, mühasibat uçotu, maliyyə, marketinq və idarəetmənin prinsip və metodlarının inteqrasiyasına yanaşmadır. Həmçinin hesab edilir ki, idarəetmə iqtisadiyyatı iqtisadiyyat nəzəriyyəsinin fənlərarası elmi və özəl və dövlət sektorlarında qərar qəbulunu təmin edən qərar qəbuletmə elmidir. Amerikalı iqtisadiyyat professoru K.K. Sio, bu tərifləri birləşdirən idarəetmə iqtisadiyyatı, rəqabət aparan sahələr arasında məhdud resursların optimal bölüşdürülməsinə dair idarəetmə qərarlarının keyfiyyətini yüksəltmək üçün iqtisadi nəzəriyyənin mikroiqtisadi bölməsini praktiki problemlərə necə tətbiq etməyi öyrənən bir fəndir.
P.Keyt və F.Yanqın müasir dərsliyində idarəetmə iqtisadiyyatı təşkilatların məhdud resurslarından ən yaxşı şəkildə istifadə edilməsinə dair kommersiya qərarlarının qəbul edilməsi üçün iqtisadi təhlilin əhatə dairəsi kimi müəyyən edilmişdir.
Araşdırma sahəsi
İdarəetmə qərarlarının qəbulu sahələrinə aşağıdakılar daxildir:
Demək olar ki, istənilən biznes qərarını idarəetmə iqtisadiyyatından istifadə etməklə təhlil etmək olar, lakin o, ən çox aşağıdakılara tətbiq olunur:
Universitetlərdə bu fənn ilk növbədə bakalavr və magistr tələbələrinə tədris olunur. Bu inteqrasiya predmeti kimi görünür. Başqa sözlə, tələb olunan kursların geniş spektrindən bir çox anlayışları birləşdirir. Biznes iqtisadiyyatı üzrə dərəcələr bir çox ölkədə mövcuddur, çox vaxt idarəetmə iqtisadiyyatı, maliyyə iqtisadiyyatı, oyun nəzəriyyəsi, biznesin proqnozlaşdırılması və sənaye iqtisadiyyatını əhatə edir.
Həcmi
İdarəetmə iqtisadiyyatı müəyyən dərəcədə göstəriş xarakteri daşıyır, çünki idarəetmə problemlərini həll etmək üçün fəaliyyət istiqamətini nəzərdə tutur. Problemlər firmanın istehsal, mühasibat, satış və s. kimi müxtəlif şöbələri ilə bağlı ola bilər.
(a) Əməliyyat məsələləri
(b) Ətraf mühit məsələləri
NGC 1493
NGC 1493, Yeni Baş Kataloqda qeydə alınmış qalaktikadır. Göy üzündə Saat bürcü istiqamətində yerləşir. SBc tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Luis Kerroll
Luis Kerrol — ingilis yazıçısı. Daha çox Alisa möcüzələr ölkəsində və Alisa xəyal güzgüsündə əsərləri ilə tanınır.
Həyatı
Luis Kerrol 1832-ci ildə Çeşir qraflığında yerləşən Darsberi kəndində doğulmuşdur. O, ailənin böyük övladı olmuş və 3 qardaşı, 7 bacısı olmuşdur. Kerrol rəsm çəkməyi çox sevirmiş. Bir gün parkda oynayan 3 qız uşağının foto çəkmiş və onun əsl Alisa ilə tanışlığı belə başlamışdır. Bu qızlardan biri olan Alisa onun sehirli povestinin baş qəhrəmanı olmuşdur. Bu nağıl 1865-ci ildə yazılmışdır. Əsərin əsas süjeti Alisanın ğördüyü qəribə yuxular əsasında qurulmuşdur. 1867-ci ildə Kerrol Londonda Alisa Teodora Reyts adlı başqa bir Alisa ilə tanış olmuşdur. Yazıçının ikinci "Alisa güzgü arxasında" nağıl-povestinin baş qəhrəmanı isə bu qız olmuşdur. Bu əsəri müəllif 1871-ci ildə qələmə almışdır. Kerrol "Deyingənin ovu" və "Silviya və Bruno" adlı əsərləri yazmışdır. Ömrünün axırına kimi şəkillər çəkən və gözəl əsərlər yazan Kerrol 1898-ci ildə vəfat etmişdir.
Vəfa Şərifova
Vəfa Şərifova — Azərbaycan müğənnisi.
Həyatı
Müəllimi və sənətdə dəstəyi Tacir Şahmalıoğlu olub.
Lobnor dialekti
Lobnor dialekti və ya Lobnor dili — qarluq qrupuna daxil olan türk dili və ya uyğur dilinin şərq dialekti.
Təsnifi
Daha yeni tədqiqatlar göstərir ki, Lobnor dilinin xüsusiyyətləri onun digər uyğur dialektləri ilə əlaqəsini təsdiqləyir. Bəzi tədqiqatçılar lobnorlular ilə qırğızlar arasında sıx əlaqəyə dair fərziyyələr irəli sürmüşlər, lakin türk dillərinin təsnifatında ənənəvi meyarları nəzərə alındıqda, Lobnor dialektinin cənub-şərq türk dillərinin şərq qoluna aid olduğunu təsdiq etmək mümkün olar.
Hər halda, Lobnor dialektinin dil xüsusiyyətləri onun digər uyğur dialektlərindən fərqli özünəməxsus xüsusiyyətləri olduğunu göstərir. Bu xüsusiyyətlərə ciddi ahəng qanunu, mütərəqqi samitlərin assimilyasiyası, ahəng qanunu və mütərəqqi assimilyasiya nəticəsində yaranan bəzi törəmələrin və inyektiv şəkilçilərin müxtəlif icrası, genitiv-akkusativ yaxınlaşma, sadə indiki/gələcək zaman və s. aiddir. Güman edilir ki, samitlərin mütərəqqi assimilyasiyası türk dillərinin bu sahədə təmaslarının nəticəsidir, qalan xüsusiyyətlər isə Lobnor dialektinin daxili inkişafına aiddir. Belə ki, özünəməxsus xüsusiyyətlərinə görə başqaları tərəfindən lobnorluların dilini uyğur dilinin ləhcəsi kimi deyil, özünəməxsus dil kimi təsnif etmək təklifləri də olmuşdur. Odur ki, dili dialektdən ayırmaq üçün ümumi qəbul edilmiş meyar yoxdur. Bəzi hallarda dili müəyyən etmək demək olar ki, qeyri-mümkündür və ya dialekt yalnız linqvistik sübutlarla məhdudlaşır. Buna baxmayaraq, sosial, mədəni və siyasi meyarların köməyi ilə əsasən linqvistik meyarlara əsaslanaraq belə güman etmək olar ki, Lobnor regionunda danışılan dil müstəqil dil sayıla bilməz və böyük ehtimalla müasir uyğur dilinin ləhcəsidir.
Oferta
Oferta - razılaşdırmanın əsas şərtlərini özündə əks etdirən formal təklif. Azərbaycan Respublikasının Mülki Məcəlləsinin 408-ci maddəsində ofertanın anlayışı və onunla bağlı normalar əksini tapmışdır. Həmin Məcəllənin 408.1-ci maddəsində qeyd olunmuşdur ki, "müqavilə bağlanması haqqında təklif (oferta) o zaman verilmiş sayılır ki, bir və ya bir neçə şəxsə ünvanlanmış bu təklifdə onu vermiş şəxsin (oferentin) razılıq (aksept) olduqda, öz təklifinin icrasına hazır olduğu ifadə edilsin". Ofertanın verildiyini müəyyənləşdirməyə kömək edən bir neçə qayda mövcuddur. Oferta o zaman etibarlı hesab olunur ki, o: Oferta üçün gecikmiş aksept yeni oferta sayılır.
Yuci Uekava
Yuci Uekava — Yaponiya rəssamı. O, "Sonic Team" komandasında işləyir. Şirkətdəki ilk işini "Ristar" videooyunu üzrə etmişdir. Yuci Uekava Kirpi Sonik personajını "Sonic Adventure" videooyunu üçün yenidən dizayn etmiş, onu daha uzun etmişdir.
Maqgemit
Maqgemit — mineral, Fe2O3.
Elçin Mirzəyev
Elçin Mirzəyev (tam adı: Elçin Hüseynqulu oğlu Mirzəyev; ) — Qanlı Yanvar şəhidi.
Həyatı
Elçin Mirzəyev 1961-ci ildə Bakı şəhərində anadan olub. Azərbaycan Dövlət Tibb Universitetini bitirmişdir. Bakı Şəhər Səhiyyə İdarəsində inspektor işləyirdi.
Ailəli olmuş, Nərminə adlı qızı yadigar qalmışdır.
Qanlı Yanvar faciəsi
Həyat yoldaşı Kərimə Mirzəyevanın dediklərindən: '' — Yanvarın 19-u gecə saat 23 radələrində Elçin qonşumuz Meeroviç Yanla evə gəldi və pasportunu istədi. Çıxanda dedi ki, yarım saatdan sonra gələcək. O gedəndən təxminən 2 saat sonra güllə səsləri eşidilməyə başladı. Mən narahat oldum. Bütün gecəni beləcə gözlədim. İlan vuran yatdı, mən yatmadım.
Səhər tezdən qapını üç nəfər tanımadığım adam döydü və mənə dedilər ki, Elçin güllə ilə öldürülüb. Sabunçu xəstəxanasındadır. Sonra mənə məlum oldu ki, onlar Qreytman Raximya Davıdovnanı aeroporta apararkən Sabunçu qəsəbəsi yaxınlığında, Bakı-Binə yolunda şəhərə girən əsgərlər tərəfindən gülləbaran edilmiş, maşındakıların ikisi, — Elçin və Yan oradaca həlak olmuş, Qreytman ayağından bir güllə yarası almışdır..''
Elçinin bədənində 19 güllə yarası olmuşdur.
Köhnə qəbiristanlıqda, atasının yanında dəfn edilmişdir.
Ünvan
Bakı, Kirov prospekti, ev 29, mənzil 68.
Saymaluu-Taş
Saymaluu-Taş (qırğız dilində "işlənmiş" və ya "naxışlı daşlar" mənasını verir ) ― Qırğızıstanın Cəlalabad vilayətində yerləşən petroqlif sahəsi. Ağ-qara rəngli şəkillər halındakı 10 000-dən çox - bəlkə də 11 000-ə qədər oyma təsvir bu yeri qayaüstü təsvirlərin dünya əhəmiyyətli kolleksiyası halına gətirmişdir. Bunlar aşağı vadidəki qədim insanların təqdim etdiyi qurbanların müqəddəs təqdimatdır.
29 yanvar 2001-ci il tarixində UNESCO üzrə Qırğızıstan Milli Komissiyası ərazinin UNESCO-nun Ümumdünya irsi siyahısına daxil edilməsini təklif etmişdir. Beləliklə bura "Saymaluu-Taş petroqlifləri" adı ilə UNESCO-nun ilkin siyahısına, (iii), (iv) və (vi) kriteriyaları üzrə mədəniyyət kateqoriyasının daxil edilmişdir.
Yer
Petroqliflər 3200 m yüksəkliyindəki olan Fərqanə silsiləsində, alçaq bir dağ silsiləsi ilə ayrılmış iki yüksək vadidə yerləşir. Ərazi Kazarman kəndinin 30 km cənubundadır. Kazarman kəndindən qısa bir məsafəyə qədər yalnız ciplərin gedə biləcəyi bir yol mövcud olsa da, ərazinin qalan hissəsinə təxminən bir gün boyunca piyada və ya atla getmək olar və bu ancaq təxminən avqust ayında mümkündür. Digər vaxtlarda mövcud olan qarlı hava şəraiti əraziya çatmağın praktik olmadığını göstərir. Gəzinti üç gün ciplə, yeddi gün atla davam edir.
Etimologiya
"Saymaluu-Taş" qırğız dilində "naxışlı və ya işlənmiş daş yeri" deməkdir.
Tarix
Böyük qalereyalarda yaradılan petroqliflərin eramızdan əvvəl 2000-ci illərin əvvəllərindən Neolit və Tunc dövrünə, eramızdan əvvəl 3000-ci ilə qədər olduğu düşünülür. Tunc dövründə müqəddəs petroqlif yazmaq əhalinin ənənəsi idi. Bu, eramızdan əvvəl 800-cü ildən dəmir dövrünə qədər davam etdi. Təsvirlər arasında bir neçə yüz il ərzində İskit və Türk xalqlarına aid olanlar da var.
Qırğızlardan əvvəl, eramızdan əvvəl VIII əsrdən eramızın birinci əsrinə qədər burada Saka-Usun dövrünə aid insanların məskunlaşdığı deyilir. Saka keşişlərinin bu yerdən günəş tanrısına qurban ayinləri üçün istifadə etdikləri deyilir. Ərazi Tyan-Şan və Fərqanə xalqları üçün müqəddəs idi və hətta mənəvi və müalicəvi keyfiyyətlərinə görə müasir qırğız nəsli üçün hələ də müqəddəsdir. Bu, xalqların dini inancları və dağlara, təbiətə, totemlərə və günəş kosmik görüntülərinə ibadət etmələrinin bir hissəsidir.
Saymaluu-Taş ilk dəfə 1902-ci ildə, Cəlalabad və Narın arasındakı hərbi düşərgəni şəhərlərlə birləşdirmək üçün nəzərdə tutulmuş yol layihəsi üçün ərazidə araşdırmalar apararkən rus kartoqrafları tərəfindən aşkarlanmışdır. Kartoqraflardan biri, düşərgələrinə yaxın bir ərazidə yerləşən "boyalı daşlar" haqqında nağıllar eşidən Nikolay Xludov ərazini araşdırmağa qərar vermişdir. O, petroqliflərə dair tapıntılarını Daşkənd Arxeologiya Cəmiyyətinə bildirmiş və cəmiyyət ərazinin daha da araşdırılması üçün ekspedisiya təşkil etmişdir. Lakin ərazi 1950-ci ilə qədər unuduldu.
Daha sonralar aparılmış qzıntılar nəticəsində petroqliflər xüsusi olaraq müəyyənləşdirildi, nömrələndi və yaşları təyin edildi. Hal-hazırda ərazidə Bişkekdəki Arxeologiya İnstitutu tərəfindən ara sıra araşdırmalar aparılır. Neolit dövrünə aid petroqliflər isə Qırğızıstan Dövlət Tarix Muzeyində nümayiş olunur.
Xüsusiyyətləri
Arxeoloqlar ərazini iki hissəyə ayıraraq hissələri "Saymaluu-Taş 1" və "Saymaluu-Taş 2" adlandırmışdırlar.
Saymaluu-Taş 1 parıldayan bazalt daşlarına həkk olunmuş petroqlifləri ehtiva edir. Onların aşağı vadilərdən nəzri məqsədi ilə gətirildiyinə inanılır. Burada şamanların müqəddəs ayinləri yerinə yetirdiyi kiçik bir göl də var. Daşların üzərində müxtəlif dizaynlı petroqliflər müəyyən edilmişdir. Ən çox yayılmış təsvirlər, keçi (Türk dövrünün uzun buynuzlu keçisi daha çoxdur), at, şir və qurd kimi heyvanlardır. Təsvirlərə maral ovu səhnələri də daxildir və bu səhnələrdə ovçuların heyvanları ovlamaq üçün yay, ox və nizə istifadə etdikləri göstərilir. Digər səhnələrə ritual rəqslər, günəş, çayların axışını təmsil edən dalğalı dizaynlar və cinsi səhnələr daxildir. İnsanlar bununla bəlkə də, yaxşı bir məhsuldan və ya uğurlu bir ovdan sonra dağın ruhlarına minnətdarlıq hisslərini təsvir edirdilər.
Müəssisə iqtisadiyyatı
Müəssisə iqtisadiyyatı  — müəssisənin fəaliyyəti zamanı iqtisadi qərarların işlənib hazırlanması və qəbul edilməsi prosesi ilə bağlı biliklər sistemi.
Tərifi
Müəssisənin iqtisadiyyatı müəssisənin fəaliyyəti zamanı iqtisadi qərarların işlənib hazırlanması və qəbul edilməsi prosesi ilə bağlı biliklər sistemidir.
Müəssisə müstəqil təsərrüfat subyektidir, məqsədi sosial tələbatları ödəmək və mənfəət əldə etməkdir. Müəssisə bazar iqtisadiyyatının əsas həlqəsidir. Məhz müəssisə əmtəə və xidmətlərin əsas istehsalçısı, digər subyektlərlə müxtəlif iqtisadi münasibətlərə girən əsas bazar subyektidir. Buna görə də müəssisənin iqtisadiyyatı müəssisənin təsərrüfat fəaliyyətinin idarə edilməsi üçün bilik və üsullar sistemi kimi istənilən iqtisadi sistemdə istehsalın təşkili və səmərənin bölüşdürülməsində mühüm yer tutur.
Həm iqtisadçıların, həm də gələcək mühəndis və qeyri-iqtisadçıların hazırlanmasında müəssisənin iqtisadiyyatının öyrənilməsinə böyük diqqət yetirilir.
Müəssisənin iqtisadiyyatı mikroiqtisadiyyat və makroiqtisadiyyatla sıx bağlıdır, lakin onlarla eyni deyil. Mikroiqtisadiyyatdan fərq ondadır ki, mikroiqtisadi təhlil bazarın ayrı-ayrı müəssisəyə təsirini öyrənir və əslində müəssisə səviyyəsində iqtisadiyyatın və istehsalın təşkilinin öyrənilməsi deyil. Mikroiqtisadi təhlil bazarın hər iki tərəfini nəzərdən keçirir: tələb və təklif. Müəssisənin iqtisadiyyatı nöqteyi-nəzərindən tələb kənardan verilən dəyər kimi qəbul edilir.
İntizamı
İqtisadiyyat çərçivəsində müəssisələr adətən iqtisadiyyat sahəsində aşağıdakı bilik bölmələrini nəzərdən keçirirlər:
Ramzes
Ramzes — Ad.
Migel Anxel Moya
Migel Anxel Moya - "Atletiko Madrid"in ehtiyat qapçısı.
O, 2 aprel 1989-cu ildə İspaniyanın Bnissalem şəhərində dünyaya gəlib. Qapıçı kimi peşəkar karyerasında 6 klbda çıxış edib. Gənc ikən isə 1 klubda çıxış edib.
Bronislav Samoylov
Bronislav Oleqoviç Samoylov (25 may 1985-ci il, Tolçin, Vitebsk vilayəti) — Belarusiyalı peşəkar şose velosipedçisi. 2014-2017-ci illərdə UCI Continental Circuits yarışları iştirakçısı. 2018-ci ildən Minsk velosiped klubunun peşəkar komandasında çıxış edir. Fərdi və qrup yarışlarında Belarus çempionu. 2012 Yay Olimpiya Oyunlarının iştirakçısı. Beynəlxalq dərəcəli idman ustası.
Bioqrafiyası
Samoylov Vitebsk vilayətinin Toloçin şəhərində anadan olmuş. Yerli velosiped məktəbinin məzunudur. Yeniyetməlik vaxtlarında dəfələrlə zədələr almışdır. Eyni zamanda meningit xəstəliyinə tutulmuşdur. Həkimlər ona idman karyerasını davam etdirməyi məsləhət görmədilər. Ancaq bir il davam edən gərqin məşqlər nəticəsində Bronislav yenidən öz əvvəlki formasını bərpa edə bildi. Bir çox uğurlu çıxışlardan sonra milli komandaya düşə bildi. Ölkə çempionatında doğulduğu şəhəri təmsil edirdi.
Bronislav Acqua & Sapone-Caffè Mokambo (2007-2008), Amica Chips–Knauf (2009), Deceuninck-Quick Step (2009-2010) və Movistar Team (2011-2012) kimi peşəkar komandalarının üzvü idi. 2007-ci ildə qrup yarışında Belarus çempionu oldu, ancaq ayrı-ayrı fərdi yarışlarda böyük uğura imza ata bildi. Bronislav üç milli çempion tituluna sahibdir: 2009, 2010 və 2012.
2015 Avstriya turu zamanı Cənubi Afrika MTN-Qhubeka komandasının eritreyalı idmançı Natnael Berhanaya qarşı irqçi ifadələr işlətmişdir. Daha sonra Bronislav ondan üzr istəmiş və Qhubeka Fonduna aylıq maaşını ianə etmişdir.
2018-ci ildə keçirilən Avropa çempionatında Bronislav 31-ci yeri tuta bilmişdir.
Dəyirmikirpiklilər dəstəsi
Dəyirmikirpiklilər dəstəsi (PERITRICHA) — Heyvan qamçılıları yarımsinfinə aid olan dəstə.
Mənbə
'''B. İ. Ağayev, Z. A. Zeynalova. Onurğasızlar zoologiyası.''' Bakı, "Təhsil" 2008 , 568 səh
Xuanfran (futbolçu)
Xuan Françesqo Torres Belen qısaca Xuanfran - "Atletiko Madrid"in sol çinah müdafiəçisi. Xuanfran 9 yanvar 1985-ci ildə İspaniyanın Krefild şəhərində doğulub. Hal-hazırda həm "Atletiko Madrid"in həm də İspaniya milli futbol komandasının şərəfini qoruyur. 32 yaşı var. "Atletiko Madrid"də 20 nömrə ilə çıxış edir. İspaniya milli futbol komandasında isə 16 nömrə ilə çıxış edir.
Daniel Hopfer
Daniel Hopfer (Daniel Hopfer, soyadının digər yazılışı — Hopffer və Hopper; ) — Şimali İntibah dövrünün alman rəssamı, qravürçü və silahçı. Kleynmeyster. Ofort texnikasını ilk istifadə edənlərdən biridir. Çox sayda ksiloqrafiyanın müəllifidir.
Bioqrafiyası
Rəssam Bartolomey Hopfer və Anna Sendlerin ailəsində 1470-ci ildə anadan olmuşdur. 23 yaşında Auqsburqa köçmüşdür. 1497-ci ildə Kristina Grimm ilə evlənmişdir. Silahların bəzədilməsi ilə məşğul olan Hopfer, rəssamların və nişançıların da daxil olduğu Auqsburq dəmirçilər gildiyasının komitəsinin üzvü olmuşdur. 1590-cı ildə imperator II Rudolfun Daniel Hopferin nəvəsi Qeorqa göndərdiyi məktubun mətnində, Daniel Hopfer nadir üsulun ixtiraçısı olaraq tanındığı yazılmışdır.
NGC 2456
NGC 2456, Yeni Baş Kataloqda qeydə alınmış qalaktikadır. Göy üzündə Vaşaq bürcü istiqamətində yerləşir. E3 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Malıy Oleniy (Murmansk vilayəti)
Malıy Oleniy — ada Murmansk vilayətinin Kola rayonu ərazisində yerləşir. Barens dənizinin sahilində qərarlaşır. Ada materikdən Bolşoy Oleniy boğazı ilə ayrılır. Adada eyni adlı qəsəbə vardır. Əvvəllər Blijnı Oleniy və ya Alman Oleniyi adlandırılırdı.
Coğrafiyası
Ada 7 km uzunluğa, 1.5 km enə malikdir. Maksimal hündürlüyü 121,2 metrdir. Materikdən 510 m enə malik eyni adlı boğazla ayrılır. Qərb qutaracağına yaxın Konsevoy adacığı yerləşir. Sahillərində dalğaların hündürlüyü 4 metrə çatır.
Ondan 12 km şimal-qərbdə Kildin adası yerləşir.
adada daimi yaşayış yoxdur. Keçmişdə balıq yağı toplanılaraq Arxangelskə göndərilirdi. Adanın ətrafında qanunsuz belə balıq və yengəc ovu həyata keçirilir.
Basketbol Yay Olimpiya oyunlarında
Olimpiya oyunlarında Basketbol- 1936-cı ildən etibarən nizamlı olaraq keçirilən olimpiya idman növüdür. Olimpiya oyunlarında oynanılmamışdan əvvə 1904-cü ildə nümayiş oyunu kimi oynandı. Qadın Basketbol komandasının Olimpiadada oynaması isə 1976-cı ildən bəri keçirilməkdədir. Amerika Birləşmiş Ştatları bu idman nöbündə çox inkişaf etmişdir. Qatıldığı 17 müsabiqənin 14-ündə çempion olmuşdur. Bu çempionatlarda 1936-cı ildən 1968-ci ilə qədər ard-arda çempion oldu. Amerika Birləşmiş Ştatlarının Qadın Basketbol milli komandası qatıldığı 9 çempionatın 7-sində çempion olub. 1996-cı ildən 2012-ci ilə qədər ard-arda çempion olub.
World Wide Web Foundation
Tarixi
200px|thumb|right|Alberto Ibargüen və [[Tim Berners-Li World Wide Web Foundation yaradılışını elan edirlər]] Təşkilatın qurulması Tim Berners-Li tərəfindən 14 sentyabr 2008-ci il tarixində Vaşinqton şəhərində elan edildi. 15 noyabr 2009-cu ildə isə təşkilat fəaliyyətinə başladı. Təşkilatın vəzifələri "ümumdünya internetin azadlığı və açıqlığı", "internetin imkanlarının və etibarlılığının genişləndirilməsi" və "planetdə hər bir insanın şəbəkəyə çıxışının təmin edilməsi" elan edilir. Bu məqsədlərə nail olmaq üçün vəqf üç istiqamətdə işləyir ː
"Məlumatların dəqiqliyi mənbələr tərəfindən təsdiqlənən kimi saytlarda etibarlılığa dair işarələr qoymaq üçün yeni sistemlərə zərurət yaranır."
Vəqfin fəaliyyəti
Vəqfin ilk layihəsi Afrikanın kənd təsərrüfatında veb-texnologiyaların təşviqi və aztəminatlı gənclər üçün onlayn kontentin yaradılması üzrə tədris kurslarının dəstəklənməsi oldu. Bu layihənin həyata keçirilməsində fonda Amsterdam Universiteti (Niderland) böyük yardım göstərir.
İkinci layihə Rio-de-Janeyro (Braziliya) şəhərində yerləşən rəqəmsal texnologiyaların mövcudluğu mərkəzi ilə birlikdə təşkil edilir. Səylər gənclərin mobil telefonlar vasitəsilə internet kontentinin yaradılmasına yönəldilmişdir.
2012-ci ildə World Wide Web Foundation dünya ölkələrində internet inkişafının reytinqini təqdim etdi. Bu reytinq internetin ölkənin ictimai həyatında müxtəlif sahələrinə təsir səviyyəsini xarakterizə edir və bir sıra göstəricilər əsasında hesablanır. Siyahının yuxarı mövqelərində İsveç, ABŞ və Böyük Britaniya olub.
Mydoom
mydoom (my.doom, W32.MyDoom@mm, Novarg, Mimail.R, Shimgapi, W32/Mydoom@MM, WORM_MYDOOM, Win32.Mydoom kimi də tanınır) Microsoft Windows-a təsir edən kompüter qurdudur. İlk dəfə 26 yanvar 2004-cü ildə göründü. O, Sobig qurdunun və ILOVEYOU tərəfindən müəyyən edilmiş əvvəlki rekordları üstələyərək, indiyə qədər ən sürətli yayılan e-poçt qurdu oldu, 2023-cü ilə qədər bu rekordu hələ keçə bilməyib.
Görünür, MyDoom e-poçt spamerləri tərəfindən yoluxmuş kompüterlər vasitəsilə lazımsız e-poçt göndərmək üçün tapşırılıb. Qurdda "andy; mən sadəcə işimi görürəm, şəxsi heç nə yoxdur, üzr istəyirik" mətn mesajını ehtiva edir ki, bu da bir çoxlarını qurdun yaradıcısına pul ödədiyinə inandırır. Əvvəlcə bir neçə təhlükəsizlik firması Mydoom-un Rusiyadakı bir proqramçıdan gəldiyinə inanırdı. Mydoom-un əsl müəllifi məlum deyil.
Mydoom zəif göndərilmiş e-poçt kimi görünürdü və əvvəlcə ona e-poçt göndərilən insanların əksəriyyəti onun spam olduğunu düşünərək ona məhəl qoymadılar. Bununla belə, nəticədə bütün dünyada ən azı 500 min kompüteri yoluxdurmaq üçün yayıldı.
Texniki icmal
MyDoom Lto3 tərəfindən hazırlanır və əsasən e-poçt vasitəsilə ötürülür, ötürmə xətası kimi görünür, mövzu sətirləri "Səhv", "Mail Çatdırılma Sistemi", "Sınaq" və ya "Mail Transaction Failed" kimi müxtəlif dillərdə, o cümlədən ingilis və fransızcadır. Məktubda, icra edildiyi təqdirdə, istifadəçinin ünvan kitabçası kimi yerli fayllarda olan e-poçt ünvanlarına qurdu yenidən göndərən qoşma var. O, eyni zamanda, bu şəkildə yayılmaq üçün Kazaa fayl paylaşma proqramının "paylaşılan qovluğuna" kopyalanır.
MyDoom Rutgers, MIT, Stanford və UC Berkeley kimi müəyyən universitetlərdə, həmçinin Microsoft və Symantec kimi bəzi şirkətlərdə e-poçt ünvanlarını hədəfləməkdən çəkinir. Bəzi ilkin hesabatlarda Mydoom-un bütün .edu ünvanlarından qaçdığını iddia edirdi, lakin bu belə deyil.
Yusif Qasımov (20 Yanvar şəhidi)
Yusif İbrahim oğlu Qasımov — 20 yanvar şəhidi.
Həyatı
1948-ci ildə Naxçıvan şəhərində anadan olub. «Şərur» kafesinin sahibi olub.
Şəhid olması
Yanvarın 19-da saat 23:00-da dostunun maşınında qızı Nigarın rəfiqəsigilə gedirmiş. «Xəzər» kinoteatrının yanında heç bir səbəb olmadan maşın atəşə tutulmuş, Yusif sağ qulaq nahiyəsindən yara almış, 2 gündən sonra qohumları meyidini mərkəzi meyidxanadan tapmışlar.
Şəhidlər xiyabanında dəfn edilib.
Ünvan
Bu ünvanda yaşamışdır: Bakı, Malıgin küçəsi, 8, mənzil 5.
Pərəngin (Sultaniyə)
Əhalisi
Kənddə 2006-cı il siyahıya alınmaya görə 112 nəfər yaşayır (29 ailə).
Şirin Bünyatova
Şirin Teymur qızı Bünyatova (d.1963, Bakı şəhəri) — Azərbaycan tarixçisi, etnoqraf alim, tarix elmləri doktoru, Bakı Dövlət Universitetinin Arxeologiya və Etnoqrafiya kafedrasının professoru, AMEA-nın Arxeologiya və Etnoqrafiya İnstitutunun Müdafiə Şurasının üzvü.
Fəaliyyəti
Şirin Bünyatova 1963-cü ildə Bakı şəhərində anadan olmuşdur. Əslən Qazax rayonundandır.
1979-cu ildə 7 saylı orta məktəbi qızıl medalla bitirmiş və 1979-cu ildə Azərbaycan Dövlət Universitetinin Tarix fakültəsinə daxil olmuşdur.
Elmi fəaliyyəti
1984-cü ildə Bakı Dövlət Universitetinin tarix fakültəsini, fərqlənmə diplomu ilə bitirib.
1984-cü ildə AMEA-nın Tarix İnstitutunun aspiranturasına əyani şöbəyə (etnoqrafya ixtisası üzrə) daxil olmuşdur.
1991-ci ildə "Nizaminin əsərlərində etnografik məsələlər” mövzusunda namizədlik dissertasiyası müdafiə etmişdir.
2008-ci ildə dissertasiya müdafiə edərək tarix elmləri doktoru dərəcəsi almışdır.
Disney’s Aladdin (Capcom)
Disney’s Aladdin (Capcom) - "Capcom" oyun şirkəti tərəfindən 1993-cü ildə yaradılan macəra oyunudur.
Məzmun
Videooyunun süjeti cizgi filminin hekayəsinə yaxındır. Küçə oğrularından biri olan Ələddin sehrli çıraq tapır və bu çıraqda üç arzunu yerinə yetirən Cin vardır. Şahzadə Jasminə vurulmuş Ələddin Cindən onu şahzadəyə döndürməsini istəyir və arzusuna nail olur. Lakin Aqrabah Sultanının qəddar vəziri Cəfər, onun taxt-tacına sahib olmaq üçün müxtəlif hiylələrə əl atır. Cəfər Sultanın taxtını ələ keçirdikdən sonra Jasmini əsir edir və sehrli çırağa sahib olur. Bu səbəbdən Ələddin Abu və sehrli xalçanın köməyi ilə Aqrabahı bu fəlakətdən xilas etməyə qərar verir. Ələddin müxtəlif macəralardan keçəndən sonra Cəfərlə döyüşür və ona qalib gəlir. Sonda Ələddin Jasmini xilas edir və Aqrabahda əvvəlki kimi mehribanlıq olur.
Qala (Sultaniyə)
Qala — İranın Zəncan ostanı Sultaniyə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 317 nəfər yaşayır (83 ailə).
Kamran Tağıyev
Kamran Fikrət oğlu Tağıyev (27 sentyabr 2001, Maştağa, Azərbaycan — 31 oktyabr 2020;, Talış, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Kamran Tağıyev 27 mart 2001-ci ildə Bakıda, Maştağa qəsəbəsində dünyaya gəlib. 2008-ci il tarixində Maştağa qəsəbədsi C.Nurməmmədov adına 108 saylı orta məktəbin 1-ci sinfinə daxil olub və 2017-ci il tarixində həmin məktəbin 9-cu sinfini bitirib. 2019-cu il tarixdə Vətənə xidmət üçün ordu sıralarına çağırılır. O, Goranboy rayonunun Ağca kəndində hərbi xidmətdə olur.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Kamran Tağıyev Suqovuşan və Talış döyüşlərində savaşıb. 31 oktyabr 2020-ci ildə Tərtər rayonu, Talış kəndi istiqamətində hərbi əməliyyatlar zamanı qəhrəmancasına şəhid olub. Sabunçu rayonu Maştağa qəsəbəsində şəhidlər xiyabanında dəfn olunmuşdur.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kamran Tağıyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Kamran Tağıyev ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamran Tağıyev ölümündən sonra "Cəsur döyüşçü" medalı ilə təltif edildi.
Yuxarı İncəsalah (Çaldıran)
Yuxarı İncəsalah - İranın Qərbi Azərbaycan ostanının Çaldıran şəhristanı ərazisinə daxil olan kənd.
Əhalisi
2006-cı il məlumatına görə kənddə 79 nəfər yaşayır (13 ailə).
Moqilnı adası
Adanın səthi mamır və kol bitkiləri ilə örtülmüşdür. Ətraf sularında Fukus yosunları geniş ərazini əhatə edir.
Adada xaç quraşdırılmışdır. Adanın adı orada insanlartın bastırılması ilə əlaqədar olması ehtimal edilir. Ancaq ada səthinin sərt olması bu ehtimalı mümükünsüz edir. Böyük ehtimalla bu ad ona sahil sularının təhlükəli olması ilə əlaqədar verilmişdir.
Vidadi Cabbarov
Vidadi Cəbrayıl oğlu Cabbarov (28 mart 1997; Lerik rayonu, Azərbaycan — 20 oktyabr 2020; Qubadlı rayonu, Azərbaycan) — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Vidadi Cabbarov 1997-ci il martın 28-də Lerik rayonunun Piran kəndində anadan olub.
Hərbi xidməti
Azərbaycan Ordusunun giziri olan Vidadi Cabbarov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Qubadlının azadlığı uğrunda gedən döyüşlərdə savaşıb. Vidadi Cabbarov oktyabrın 20-də Qubadlı döyüşləri zamanı şəhid olub.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Vidadi Cabbarov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Vidadi Cabbarov ölümündən sonra "Qubadlının azad olunmasına görə" medalı ilə təltif edildi.
Mənfəətin maksimizasiyası
Mənfəətin maksimizasiyası —  firmanın məhsulun həcmini və verilmiş məhdudiyyətlər altında istifadə olunan istehsal amillərinin həcmini seçməsinin rəsmiləşdirilmiş modeli. İstehlakçının vəzifəsi ilə yanaşı, firmanın vəzifəsi qismən və ümumi tarazlıq modellərinin qurulmasında, eləcə də ümumi tarazlıq ideyasına əsaslanan makroiqtisadi modellər üçün əsasdır. İstehlakçının tapşırığı sizə tələb funksiyalarını, firmanın tapşırığı isə təklif funksiyalarını qurmağa imkan verir. Ümumi tarazlıq modelləri müxtəlif şokların, o cümlədən hökumət siyasətinin təsirini təhlil etməyə imkan verir.
Seçimin aparıldığı dəst texnoloji dəst adlanır ki, onun hər bir elementi məhsulun və istifadə olunan istehsal amillərinin bəzi kombinasiyasıdır. Ehtimal olunur ki, texnoloji dəst sərhədi müəyyən miqdarda resurslar üçün maksimum mümkün məhsulu təsvir edən istehsal funksiyası ilə təsvir olunur.
Çox vaxt firmanın davranışının istehsal funksiyası ilə təsvir olunduğuna və firmanın istehsal imkanları sərhədində olduğuna inanılır. Məhsul və faktor qiymətləri verilir. Sonra seçim problemi verilmiş qiymətlərdə mənfəətin artırılmasına və ya verilmiş qiymətlərdə və müəyyən (minimum məqbul) istehsal səviyyəsində xərclərin minimuma endirilir.
Firmanın probleminin həlli təklif funksiyası və istehsal amillərinə tələb funksiyasıdır.
Formalaşması
Problemi həll edərkən güman edilir ki:
Mənfəətin maksimumlaşdırılması problemi
Firmanın mənfəətini maksimuma çatdırmaq vəzifəsi firmanın mənfəət funksiyasını maksimuma çatdıran istehsal planının seçilməsinə qədər azalır. Ən ümumi formada onu aşağıdakı kimi formalaşdırmaq olar:
Əgər texnoloji komplekt istehsal funksiyası ilə təsvir edilirsə, onda tapşırıq aşağıdakı kimi yenidən işlənir:
Mənfəətin maksimumlaşdırılması probleminin həlli qiymətlərdən asılı olaraq istehsal amillərinə olan tələb funksiyasıdır z=z(p,w).
Xərclərin minimuma endirilməsi problemi
Verilmiş qiymət səviyyəsi və minimum məqbul istehsal səviyyəsi üçün xərclərin minimuma endirilməsi problemi aşağıdakı kimi tərtib edilmişdir:
Mənfəətin maksimumlaşdırılması probleminin həlli qiymətlərdən və məhsul z=z(p,w) (amillər üçün şərti tələb funksiyası) asılı olan istehsal amillərinə tələb funksiyasıdır.
Nümunə
Makroiqtisadiyyatda firmanın missiyası çox vaxt aşağıdakı kimi formalaşdırılır:
Birinci sıra şərtləri: MPL=w, MPK=r. Əməyə və kapitala tələb müvafiq amilin marjinal gəlirinin və onun bazardakı qiymətinin bərabərliyi ilə müəyyən edilir.
Lobnorlular
Lobnorlular — tarixən Lobnor gölü regionunda yaşayan uyğurların subetnosu. Uyğur dilinin Lobnor dialektində danışırlar. Antropoloji cəhətdən onlar Turan irqi tipinə aiddirlər. Onlarda yalla, cudak, qaluçu, qaraqoşunluq, kunduz tayfaları var. Əsasən əkinçilik, balıqçılıqla məşğul olurlar.
Mənşə
Lobnorluların mənşəyinə dair bir neçə versiya var.
Nikolay Prjevalski hesab edirdi ki, lobnorluların mənşəyi monqollar və ya kalmıklara gedib çıxırdı. Digərləri onları qaşqarlılar və qırğızlarla əlaqələndirirdi. Ədhəm Tenişov lobnorluların qarışıq etnogenezi haqqında fərziyyə irəli sürmüş, onları bir-biri ilə müxtəlif yollarla qarşılıqlı əlaqədə olan Altay qırğızlarına, altaylılara, monqollara və Tyanşan qırğızlarına aid etmişdir. V. P. Yudin hesab edirdi ki, lobnorlular moğolların nəslindəndir.
Coel Çentler Harris
Coel Çentler Harris — ABŞ yazıçısı və folklorçusu.
Həyatı
Coel Çentler Harris 1848-ci ildə Amerikada, Corciya ştatında anadan olmuşdur.
Amerikada qaradərililər haqqında nağılı ilk dəfə o, yazmışdır. 1881-ci ildən o, qaradərililər haqqında yazmağa başlamışdır. 1958-ci ildə Nyu-Yorkda antologiya çıxmış, burada qaradərili insanlardan bəhs olunmuşdur. Kitabın adı "Qaradərililərin folklor kitabı"dır. Bu folkloru toplayanlar qaradərili şair Lenqston Xyus və publisist Arna Bonton olmuşdur. Kitabın birinci hissəsi yuxarı sinif şagirdləri üçün nəzərdə tutulmuşdur.
Harrisin uşaq ədəbiyyatında tanınan əsəri "Rimus dayının nağılları"dır. Burada təsvir olunmuş hadisələr qaradərili qul Rumis dayının dilindən danışılır. O, plantasiya sahibinin oğluna nağıllar danışır. Oğlan da öz növbəsində qocaya qulaq asır və hərdən ona suallar verir. Rumis dayı daxilən gözəl bir insandır. "Rumis dayının nağılları"nda həmisə şadlıq və sevinc qalib gəlmir. Qaradərili oğlana bunları böyük sarsıntı ilə danışır.
"Məndən əl çəkin"in I hissəsinə yuxarı sinif şagidləri üçün nəzərdə tutulmuş əsərlər daxil olmuşdur. Buradan "Ağ qulp" şerini göstərmək olar. Bu topluda yerləşən nağıllar qəmgin nağıllar altında çap olunur.
Coel Çendler 1908-ci ildə vəfat etmişdir.
Əyyub Əsgərov
Əyyub Əsgərov - BDU-nun Beynəlxalq hüquq və xarici ölkələrin dövlət hüququ kafedrasının müdiri
Həyatı
Əyyub İsmayıl oğlu Əsgərov 23 fevral 1913-cü ildə anadan olmuşdur.
Əyyub Əsgərov 1927-ci ildə oxumaq üçün hərbi məktəbə göndərilmişdir. O, Bakı Piyada Məktəbində təhsilini başa vurduqdan sonra müxtəlif hərbi və siyasi vəzifələrdə çalışmışdır.
Əyyub Əsgərov 1931-ci ildən 1938-ci ilədək, eyni zamanda hərbi intizam müəllimi işləmişdir. O, 1933-cü ildə Bakıda Kommunist Universitetini bitirmişdir.
Sufi Xəlil
Sufi Xəlil Bektaş — Mosullu tayfasından olan, məşhur Ağqoyunlu sərkərdəsi və siyasi xadim. Sufi Xəlil bu tayfanın sərkərdələrindən olan Əmir bəyin qardaşı idi.
Əyyub Əsgərov
Həyatı
Əyyub Əsgərov 1934-cü ildə BDU-nun Hüquq fakültəsinə daxil olmuş və 1939-cu ildə oranı bitirmişdir. Ə.İ.Əsgərov 1941-ci ildən 1943-cü ilədək Azərbaycan SSR KP Şamxor (indiki Şəmkir) rayonunun birinci katibi vəzifəsində çalışmışdır.
Sufi Xəlil
Həyatı
1451-ci ildə Uzun Həsənin müdafiə etmiş başlıca qüvvələr Sufi Xəlilin içərisindən çıxdığı Mosullu və Pörnək tayfaları olmuşdur olmuşdur. Uzun Həsənin Teymuri hökmdarı Əbu Səid üzərindəki qələbəsində Mosullu Əmir bəy qardaşı və Sufi Xəlil mühüm rol oynamışlar. 1467-ci ildə Uzun Həsəinin Bağdada yürüşündə və Həsənəli mirzə ilə Xoy döyüşündə iştirak etmişdir.
Əyyub Əsgərov
Həyatı
Əyyub Əsgərov 1947-ci ildən başlayaraq BDU-nun Dövlət hüququ kafedrasında müəllim işləmişdir.
Sufi Xəlil
Həyatı
1473-cü ildə Ağqoyunlular və Osmanlılar arasında baş vermiş Otluqbeli döyüşündə Sufi Xəlil ordunun sağ cinahına rəhbərlik etmişdir. Döyüşdən əvvəl digər sərkərdələr kimi Sufi Xəlil də döyüşə girməyin yaxşı fikir olmadığını Uzun Həsənə bildirmişdi. Mənbələrdə onun bu sözləri qeydə alınmışdır, "vuruşmaq məsləhət deyildir və qeyblərin ən yaxşı bilicisindən (Allahdan) başqa heç kim vəziyyətin necə olacağını bilmir"